**Ֆրեդի Ջեյմս Պրինց** (անգլ.՝ Freddie Prinze, ծննդ. անունը` Ֆրեդերիկ Կարլ Պրուցել, հունիսի 22, 1954(1954-06-22), Նյու Յորք, Նյու Յորք, ԱՄՆ - հունվարի 29, 1977(1977-01-29), Լոս Անջելես, Կալիֆոռնիա, ԱՄՆ), ամերիկացի սթենդափ-կոմիկ, դերասան և սցենարիստ։ Ֆրեդի Պրինցը NBC հեռուստաալիքի «*Chico and the Man*» կոչվող սիթքոմի աստղն էր 1974 թվականից մինչև 1977 թվականի ինքնասպանությունը։

Ամերիկացի դերասան Ֆրեդի Պրինց Կրտսերի հայրն է։

Կենսագրություն
--------------

Ծնվել է Նյու Յորքում` Էդվարդ Կարլ և Մարիա Գրանիելա Պրուցելների ընտանիքում։ Մայրը պուերտոռիկացի էր, իսկ հայրը գերմանացի ներգաղթյալ էր, որն ԱՄՆ էր ժամանել 1934 թվականին։ Պրինցը մեծացել է Վաշինգտոն-Հայթս շրջանում։ Մանկության տարիներին մայրը նրան տարել է բալետային խմբակ։ Առանց ծնողներին ասելու Պրինցը հաջողությամբ անցել է Լա Գուարդիայի արվեստի դպրոցի լսումների փուլը, որտեղ նա հայտնաբերել է իր կատակերգական տաղանդը` զվարճացնելով բազմությանը տղամարդկանց զուգարանում։ Այնուհետև նա թողել է դպրոցը, որպեսզի դառնա սթենդափ-կոմիկ։

Կարիերա
-------

Պրինցը (աջից) Ջեք Ալբերտսոնի հետ
Ֆրեդի Պրինցն աշխատել է Նյու Յորքի մի քանի կատակերգական ակումբներում, որտեղ նա հանդիսատեսին ներկայացել է որպես հունգարացի (մասամբ` հունգարացի, մասամբ` պուերտոռիկացի), չնայած նրան, որ մայրը պուերտոռիկացի էր, իսկ հայրը` գերմանացի։ Պրինցի որդին` Ֆրեդի Պրինց Կրտսերը, բազմիցս հայտարարել է, որ իր հայրը կիսով չափ գերմանացի էր, կիսով չափ պուերտոռիկացի։ Դա հաստատվում է նաև մարդահամարի տվյալներով, ինչպես նաև Պրուցել ընտանիքի ընտանեկան հաշիվներով։ Հանուն իր խոստումնալից կատակերգական կարիերայի նա փոխել է ազգանունը Պրուցելից Պրինցի։ Նա ընտրել է այդ անունը, քանի որ ըստ նրա ընկերոջ` Դավիթ Բրեների` Պրինցն ի սկզբանե ցանկացել է հայտնի լինել որպես կոմեդիայի արքա, բայց քանի որ Ալան Քինգն արդեն ուներ նման անուն և մականուն, Ֆրեդին որոշել է դառնալ *կատակերգության արքայազն*։

1973 թվականին Պրինցն առաջին անգամ հայտնվեց հեռուստատեսությունում Tonite ֆիլմի վերջին դրվագներից մեկում։ 1973 թվականի դեկտեմբերին «The Tonight Show Starring Johnny Carson»-ում հեռուստատեսությամբ հայտնվելուց հետո տեղի ունեցավ բեկում։ Պրինցն առաջին երիտասարդ կոմիկն էր, որին հրավիրել էին խոսելու Կարսոնի հետ նրա առաջին ելույթի ժամանակ։ Պրինցն այս շոուում հայտնվել է մի քանի անգամ ևս։ Նա նաև հայտնվել է «The Midnight Special»-ի հատուկ թողարկման ժամանակ, որպեսզի այնտեղ ելույթ ունենա։

1974 թվականի սեպտեմբերից մինչև մահը` 1977 թվականի հունվարը, Պրինցը նկարահանվել է Ֆրանսիսկո Չիկո Ռոդրիգեսի դերում NBC հեռուստաալիքի «Chico and the Man» հեռուստասերիալում։ Շոուն ակնթարթորեն հիթ դարձավ։ Նա նաև ելույթ է ունեցել The Dean Martin Celebrity Roast շոուում։ 1975 թվականին նա թողարկել է կատակերգական ալբոմ, որը ձայնագրվել է Չիկագոյում միստր Քելիի մոտ` «Looking Good» անվամբ, որը թևավոր արտահայտություն էր ֆիլմից։ 1976 թվականին նա նկարահանվել է The Million Dollar Rip-Off հեռուստատեսային ֆիլմում։ Պրինցը վոկալային տաղանդ ուներ։ Իր մահից մոտ չորս ամիս առաջ նա NBC-ի հետ կնքել է 6 մլն դոլարի հնգամյա պայմանագիր։

Անձնական կյանք
--------------

Պրիինցը (աջից) Թոնի Օռլանդոյի հետ
1975 թվականի հոկտեմբերի 13-ին Ֆրեդի Պրինցն ամուսնացել է Քեթրին Էլեյն Կոհրանի հետ, 1976 թվականի մարտի 8-ին զույգը որդի է ունեցել` Ֆրեդի Պրինց Կրտսերը։ 1976 թվականի նոյեմբերի 16-ին Պրինցը ձերբակալվել է ոչ սթափ վիճակում մեքենա վարելու համար։ Մի քանի շաբաթ անց նրա կինն ամուսնալուծվել է։ Պրինցը նաև ռոմանտիկ հարաբերությունների մեջ էր դերասանուհի Պեմ Գրիերի հետ 1973 թվականին հանդիպելուց հետո։ Գրիերը հիշում է իրենց հարաբերությունների մասին իր ինքնակենսագրական հուշագրությունների տասնիններորդ գլխում` «Իմ կյանքը երեք գործողություններում»։ Գրիերից բաժանվելուց հետո Պրինցը որոշ ժամանակ հանդիպել է դերասանուհի Լոնեթ Մաքքիի հետ 1976 թվականին։ Նա երգիչ Թոնի Օռլանդոյի շատ մտերիմ ընկերն էր։ Սկսելով ավելի շատ գումար վաստակել` Պրինցը սկսեց մարտարվեստի դասեր վերցնել Ռոբերտ Ուոլից` Բրյուս Լիի աշակերտից, որը նկարահանվել է «Վիշապի մուտքը» և «Վիշապի ուղին» ֆիլմերում։ Ուոլը դարձավ Պրինցի նորածին որդու կնքահայրը։

Մահ
---

Պրինցը տառապել է դեպրեսիայից, որն ուժեղացել է մի քանի շաբաթվա ընթացքում այն բանից հետո, երբ նրա կինը որոշել է ամուսնալուծվել։ 1977 թվականի հունվարի 28-ի գիշերը` իր նախկին կնոջ հետ հեռախոսազրույցից հետո, Պրինցին այցելել է իր բիզնես մենեջերը` Մարվին Սնայդերը։ Սնայդերի ներկայությամբ Պրինցն ատրճանակը դրել է գլխին և ինքնասպան եղել։ Նրան շտապ տեղափոխել են Լոս Անջելեսի Կալիֆոռնիայի համալսարանի բժշկական կենտրոն և շտապ վիրահատությունից հետո միացրել են կենսապահովման համակարգին։ Նրա ընտանիքը տվել է իր համաձայնությունն անջատել նրան կենսապահովման սարքից. հունվարի 29-ին` ժամը 13։ 00-ին, նա մահացել է։ Նա հրաժեշտի հեռախոսազանգեր է կատարել` ուղղված ընտանիքի բազմաթիվ անդամներին և ընկերներին իր մահվան գիշերը, ինչպես նաև գրություն է թողել, որում հայտնել է, որ որոշել է ինքնասպան լինել։ 1977 թվականին նրա մահը ճանաչվել է որպես ինքնասպանություն։ Սակայն 1983 թվականին նրա մոր կողմից հարուցված քաղաքացիական գործով երդվյալ ատենակալները եկել են այն եզրակացության, որ նրա մահը պայմանավորված էր դեղերով և պատահական էր, ինչը թույլ է տվել նրա ընտանիքին զգալի փոխհատուցում ստանալ կյանքի ապահովագրության համար։

Պրինցը հուղարկավորվել է Լոս Անջելեսի Հոլիվուդ Հիլզի գերեզմանատանը` Ֆորեստ Լոուն հուշայգում իր հոր` Էդվարդ Կարլ Պրուտցելի կողքին։ Նրա որդին` Ֆրեդի Պրինց Կրտսերը, որի մեկ տարին դեռ չէր լրացել, երբ հայրը մահացավ, հրապարակավ չի խոսել իր հոր մահվան մասին, մինչև որ նա քննարկել է այն ռեժիսոր Քևին Փոլաքի «*Misery Loves Comedy*» (2015) վավերագրական ֆիլմում։

Ժառանգություն
-------------

Ֆրեդի Պրինցի մայրը գիրք է գրել իր որդու մասին` *The Freddie Prinze Story*, որը լույս է տեսել 1978 թվականին։ 1979 թվականի սեպտեմբերին թողարկվել է *Can You Hear the Laughter? The Story of Freddie Prinze* հեռուստատեսային կենսագրական ֆիլմը։ 2004 թվականի դեկտեմբերի 14-ին բացվել է Պրինցի աստղը Հոլիվուդյան փառքի ծառուղում։ Դերասան և կատակերգու Ջորջ Լոպեսը խոստովանել է, որ ինքն է աստղը գնել Պրինցի համար։

Ծանոթագրություններ
------------------

1. 1 2  Discogs — 2000.
2. ↑
3. ↑  «Freddie Prinze Biography». *tracy\_prinze.tripod.com*. Վերցված է 2020 թ․ հուլիսի 20-ին.
4. ↑  Freddie Prinze, IMDb-Biography
5. ↑  Nordheimer, Jon. "Freddie Prinze Wounded in Head; Police Say TV Star Shot Himself; PRINZE, THE TV STAR, IS WOUNDED IN HEAD", *The New York Times*, հունվարի 29, 1977. Accessed հունիսի 11, 2008.
6. ↑  Lee, Felicia R. (2010 թ․ մայիսի 4). «Pam Grier's Collection of Lessons Learned». *New York Times*.
7. ↑  Grier, Pam (2010). *Foxy: My Life in Three Acts*. Springboard. ISBN 9780446548502.
8. ↑  Furious Cool: Richard Pryor and the World that Made Him - By David Henry, Joe Henry
9. ↑  Ross, Scott. «Tony Orlando's Brush With Death». *Christian Broadcasting Network*. Վերցված է 2018 թ․ մարտի 29-ին.
10. ↑  Beck, Marilyn (1975 թ․ դեկտեմբերի 10). «Marilyn Beck (column)». *Orlando Sentinel*. էջ 110. Վերցված է 2018 թ․ մարտի 29-ին – via newspaper.com.
11. ↑  «Martial arts master went toe to toe with greatest». *Albuquerque Journal*. 2011 թ․ օգոստոսի 5. էջ 48. Վերցված է 2018 թ․ մարտի 29-ին – via newspaper.com.
12. ↑  «Freddie Prinze: Too Much, Too Soon». *Time*. 1977 թ․ փետրվարի 7. Արխիվացված է օրիգինալից 2013 թ․ մայիսի 21-ին. Վերցված է 2009 թ․ մայիսի 20-ին.
13. ↑  Scott, Vernon (1977 թ․ հունվարի 31). «Freddie Prinze buried on hill overlooking NBC studio». *The Capitol Journal*. Salem, Oregon. UPI. էջ 6. Վերցված է 2018 թ․ մարտի 29-ին – via newspapers.com.
14. ↑  «The Museum of Broadcast Communications». Museum.tv. Արխիվացված է օրիգինալից 2013 թ․ հունիսի 2-ին. Վերցված է 2013 թ․ մայիսի 20-ին.
15. ↑  Wilkins, Frank. "The Suicide Death of Freddie Prinze". Reel Reviews. Retrieved մայիսի 23, 2015.
16. ↑  Snauffer, Douglas (July 23, 2008). *The Show Must Go on: How the Deaths of Lead Actors Have Affected Television*, McFarland press. p. 74. Archived at Google Books. Retrieved մայիսի 23, 2015.
17. ↑  Evry, Max (2015 թ․ ապրիլի 23). «Interview: Kevin Pollak Tells Us Why Misery Loves Comedy». *comingsoon.net*. Վերցված է 2018 թ․ մարտի 29-ին.
18. ↑  «Freddie Prinze | Hollywood Walk of Fame». *www.walkoffame.com*. Վերցված է 2016 թ․ հոկտեմբերի 4-ին.
19. ↑  «Freddie Prinze – Hollywood Star Walk – Los Angeles Times». *projects.latimes.com*. Վերցված է 2016 թ․ հոկտեմբերի 4-ին.
20. ↑  Cooper, Chad (2012 թ․ օգոստոսի 8). «Getting personal with George Lopez». *The Examiner]]*. Beaumont, Texas. Արխիվացված է օրիգինալից 2019 թ․ դեկտեմբերի 31-ին. Վերցված է 2018 թ․ մարտի 29-ին.

Հետագա ընթերցում
----------------

* Grier, Pam (2010). *Foxy: My Life in Three Acts*. with Andrea Cagan. Grand Central Publishing. ISBN 0446548502.
* Pruetzel, Maria (1978). *The Freddie Prinze Story*. Master's Press. ISBN 089251051X.

Արտաքին հղումներ
----------------

* Remembering Freddie Արխիվացված 2010-04-02 Wayback Machine վեբկայք
* Ֆրեդի Պրինց Internet Movie Database կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրեդի Պրինց» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Discogs · Internet Movie Database · ԿինոՊոիսկ · MusicBrainz · Find A Grave · WikiTree |
|  |
| Բառարաններ և հանրագիտարաններ | Բրիտանիկա · American National Biography · Notable Names Database |
|  |
| Չափորոշչային վերահսկողություն | ISNI: 0000000031352632 · LCCN: n79019198 · VIAF: 48031701 · WorldCat VIAF: 48031701 |

 |